15/05/2019 | Administración LocalMunicipal
Dodro
Bases da “Escola de Verán 2019 Concello de Dodro”

ANUNCIO BASES DA “ESCOLA DE VERÁN 2019 CONCELLO DE DODRO” Por resolución da Alcaldía núm.159/2019, de data 09/05/2019, acordouse a aprobación Bases da “Escola de Verán 2019 Concello de Dodro” (Programa de Conciliación Municipal) e os seus anexos I, II e III, que a seguir se transcriben: BASES DA “ESCOLA DE VERÁN 2019 CONCELLO DE DODRO” (Programa de Conciliación Municipal) Artigo 1. A ESCOLA DE VERÁN é unha proposta educativa e de ocio para a conciliación da vida persoal, familiar e laboral fomentando a educación en valores como a igualdade, tolerancia e respecto, sen esquecerse da parte lúdica, e que lles vai axudar ás/aos á creación da súa propia identidade e no seu desenvolvemento persoal. Pretende ser unha alternativa que, ademais de ocupar o tempo de lecer dun xeito divertido, educativo e igualitario para os nenos e nenas, permita ás nais e pais conciliar a vida laboral e familiar. Artigo 2. O servizo está dirixido á/aos nenos e nenas con idade comprendida entre os 3 (cumpridos á data de inicio da actividade) e os 12 anos, empadroados no Concello de Dodro. Tamén poderán acceder ao servizo, as fillas e fillos de persoas, que estando empadroadas noutro concello, teñan os seus postos de traballo neste municipio. Esta situación deberá acreditarse cun certificado da empresa ou institución correspondente. Artigo 3. PERSOAS USUARIOS: aqueles que se inscriban neste servizo por tramos de tempo continuado: quincena, mes ou dous meses. Artigo 4. O servizo desenvolverase nos meses de xullo e agosto no CPI Juana Eloisa Abraham Regi Beivide de Dodro, de luns a venres, agás festivos. Artigo 5. O HORARIO DO SERVIZO é de 9.30 a 13.30 horas. Este horario poderá ser ampliado ocasionalmente en excursións ou saídas programadas e será comunicado con suficiente antelacións aos pais, nais ou titores. Artigo 6. O NÚMERO DE PRAZAS que se oferta é de 60 prazas por cada quenda. No caso de que haxa máis solicitudes ca prazas, realizarase unha selección entre os nenos e nenas inscritos. Reservarase un 5% das prazas para casos de emerxencia social. As prazas poderán reservarse por quendas distribuídas da seguinte maneira: Artigo 7. CRITERIOS DE SELECCIÓN: faranse en base da situación de ocupación e familiar que se puntuará como se indica no Anexo I destas bases. O criterio económico servirá de desempate, no caso que sexa necesario. A Comisión de selección estará composta por: o alcalde ou persoa en quen delegue, a concelleira de Servizos Sociais e Igualdade ou persoa en quen delegue, persoal técnico da Concellería de Servizos Sociais e Igualdade, e persoal funcionario do Concello actuando como secretario/a. Artigo 8. FORMALIZACIÓN DA SOLICITUDE. A inscrición realizarase cubrindo o impreso ficha de inscrición e achegando a documentación que se require no Anexo II. Ábrese un prazo de inscrición desde o 20 ata o 30 de maio, en horario de 9.00 ás 14.00 horas no Rexistro de Servizos Sociais. No caso que exista mais demanda ca número de prazas dispoñibles establecerase o seguinte procedemento: 1. Publicación da listaxe provisional de admitidas/os coas puntuacións obtidas, a partir do día 7 de xuño no taboleiro e na páxina web do Concello.2. Poderán presentarse as reclamacións que se consideren, ata o día 13 de xuño ás 14.00 h no Rexistro de Servizos Sociais.3. Publicación da listaxe definitiva, o luns 18 de xuño. Artigo 9. LISTAXE DE AGARDA. No caso de non haber prazas dispoñibles suficientes para satisfacer a demanda do servizo, unha vez publicada a listaxe definitiva das persoas admitidas, confeccionarase unha listaxe de agarda coas solicitudes excluídas, que seguirá a orde que resulte da mesma baremación empregada para a selección dos/as admitidos/as. Os menores en espera irán entrando no servizo seguindo estritamente a orde na que figuren na listaxe correspondente e en función das baixas que se produzan na actividade. Artigo 10. SOLICITUDES FÓRA DO PRAZO DE INSCRICIÓN. Aquelas solicitudes rexistradas fóra do prazo de inscrición serán incorporados ao final da listaxe de agarda por rigorosa orde de entrada no Rexistro de Servizos Sociais. Artigo 11. CUSTO DA ACTIVIDADE. A actividade é gratuíta, asumindo o Concello os custos desta. Artigo 12. DEREITO DE ADMISIÓN. O Concello reserva para si o dereito de admisión e de exclusión temporal ou definitiva dos/as nenos/as que se comporten de forma incorrecta ou que as/os súas/seus seus proxenitoras/es ou titoras/es non respecten estas bases e as normas básicas de convivencia e colaboración, ou fagan un uso abusivo dos servizos en detrimento dos dereitos da/o menor. Antes de tomar unha decisión daráselle sempre audiencia ás nais, pais ou titoras/es das/os menores. É condición indispensable para poder optar á praza na Escola de Verán a colaboración das persoas solicitantes nos diversos procesos de recollida de documentación e na verificación dos datos (segundo as bases reguladoras de subvención da Secretaría Xeral de Igualdade). Artigo 13. O servizo dará comezo ás 9.30 h e finalizará ás 13.30 h, polo que a responsabilidade do control e coidado das/os participantes por parte do monitoraxe responsable, comprenderá exclusivamente esa franxa horaria. Artigo 14. A inscrición no programa implica a aceptación e o compromiso destas normas. ANEXO I BAREMO 1. SITUACIÓN DE OCUPACIÓN E FAMILIAR. – Situación de ocupación dos membros parentais: Pai. 4 puntos Nai. 4 puntos No caso de familias monoparentais a puntuación asimílase á formada por dous membros. – Pola condición de familia monoparental. 3 puntos – Pola condición de familia numerosa. 3 puntos – Por pertenza a un colectivo de exclusión social. 2 puntos 2. SITUACIÓN ECONÓMICA. Ingresos netos da unidade familiar dividido entre o número de membros que a compoñen. RPC mensual referida ao Indicador Público de Renda de Efectos Múltiples vixente: – Inferior ao 50% do IPREM: 268,92 €. + 3 ptos. – Entre o 50% e o 75% do IPREM: 268,92 € - 403,38 €. + 2 ptos. – Superior ao 75% e inferior ó 100% do IPREM: 403,38 € - 537,84 €. + 1 ptos. – Entre o 100% e o 150% do IPREM: 537,84 € - 806,76 €. - 1 ptos. – Superior ao 150% do IPREM: 806,76 €. - 2 ptos. Membros computables da unidade familiar 1. Para os efectos desta orde, terán a consideración de membros computables da unidade familiar: a) os pais non separados legalmente nin divorciados ou, de ser o caso, a persoa que exerza a tutela sobre a/o menor. b) as/os fillas/os menores de idade con excepción das/os emancipadas/os. c) as/os fillas/os maiores de idade con discapacidade ou incapacitadas/os xudicialmente suxeitas/os á patria potestade prorrogada ou rehabilitada. d) as/os fillas/os solteiras/os menores de 25 anos e que convivan no domicilio familiar. e) a persoa proxenitora separada legalmente ou divorciada, cando haxa custodia compartida. f) a persoa que, por novo matrimonio ou por convivencia en situación de unión de feito ou análoga, viva no domicilio familiar coa persoa proxenitora da/o menor.2. Cando non exista vínculo matrimonial, a unidade familiar entenderase constituída polo pai, a nai e todos os descendentes que convivan con eles e que reúnan os requisitos do punto anterior.3. Non terá a consideración de membro computable: a) A persoa proxenitora que non conviva co alumnado nos casos de separación legal ou divorcio, agás no caso de custodia compartida. b) O agresor nos casos de violencia de xénero. ANEXO II INSCRICIÓN NA ESCOLA DE VERÁN 2019  Nome e apelidos da nai, pai ou titor/a legal: ___________________________________________  Teléfono: __________________________  DNI: ______________________________  E-mail: ____________________________________________________________________  Enderezo: _____________________________________________________________________________  Núm. de membros da unidade familiar: ______  Núm. de menores para os que solicita praza: ____  Nome e apelidos do/a menor para o que solicita praza: 1. _____________________________________________________ Idade: _______________ 2. _____________________________________________________ Idade: _______________ 3. _____________________________________________________ Idade: _______________  Intolerancia alimentaria, alerxia e outros: _____________________________________________  Situación de ocupación familiar: PARTICIPACIÓN NAS SEGUINTES QUENDAS: Primeira quincena de xullo  Segunda quincena de xullo  Primeira quincena agosto  Segunda quincena agosto  DOCUMENTOS QUE SE ACHEGAN: NOTA.–Poderá esixirse en calquera momento a ampliación da documentación acreditativa das diferentes circunstancias que puntúan no baremo de selección. A omisión, falsidade dos datos ou dos documentos achegados serán causa de anulación. Dodro, _____ de ____________ de 2019. SINATURA SOLICITANTE ALCALDE-PRESIDENTE DO CONCELLO DE DODRO De conformidade co disposto no artigo 5.1. da LOPD 15/1999 do 13 de decembro, os datos persoais facilitados serán incorporados a un ficheiro de titularidade pública, do que é responsable o Concello de Dodro, coa finalidade de aplicalos ás actividades relacionadas coas súas competencias segundo se especifica no Regulamento municipal de protección de datos de carácter persoal. En relación cos seus datos persoais, poderá exercer os dereitos de acceso, rectificación, cancelación e oposición nos termos previstos na LOPD 15/1999 e no RD 1720/2007, dirixíndose ao Concello de Dodro (Tallós, 32 C. P. 15981 Dodro - A Coruña). Os datos facilitados poderán ser comunicados a terceiros dentro dos fins directamente relacionados que poden ser consultados na disposición de creación do ficheiro. ANEXO III AUTORIZACIÓN PARA A ESCOLA DE VERÁN 2019 Don/dona _______________________________________________, co DNI ____________________, como pai/nai/titor/titora, do/da menor ________________________________________________ AUTORIZO  Ao Concello de Dodro á elaboración e reprodución de imaxes e material fotográfico durante a “Escola de verán 2019” na que participa o/a meu/miña fillo/filla. Así como a difusión destas por parte dos medios de comunicación e do propio Concello. Esta cesión de dereitos de imaxe será exclusiva para este fin.  A don/dona _____________________________________________________________________ e a don/dona __________________________________________________________________ a recoller ao/a meu/miña fillo/a ao remate da actividade, no Colexio Eusebio Lorenzo Baleirón de Dodro.  A que o/a meu fillo/a participe nas saídas/excursión e actividades complementarias programadas na “Escola de Verán 2019”, incluíndo as que supoñan ampliación horaria. (As ditas actividades serán informadas coa antelación suficiente). Dodro, _____ de ____________ de 2019. SINATURA SOLICITANTE ALCALDE-PRESIDENTE DO CONCELLO DE DODRO De conformidade co disposto no artigo 5.1. da LOPD 15/1999 do 13 de decembro, os datos persoais facilitados serán incorporados a un ficheiro de titularidade pública, do que é responsable o Concello de Dodro, coa finalidade de aplicalos ás actividades relacionadas coas súas competencias segundo se especifica no Regulamento municipal de protección de datos de carácter persoal. En relación cos seus datos persoais, poderá exercer os dereitos de acceso, rectificación, cancelación e oposición nos termos previstos na LOPD 15/1999 e no RD 1720/2007, dirixíndose ao Concello de Dodro (Tallós, 32 C. P. 15981 Dodro - A Coruña). Os datos facilitados poderán ser comunicados a terceiros dentro dos fins directamente relacionados que poden ser consultados na disposición de creación do ficheiro. Dodro, 9 de maio de 2019. O alcalde Valentín Alfonsín Somoza